Groot skok: SMS van oorle oumaSheri Emerson en haar oom Foto: Shields Gazette ŉ Gesin van Engeland wat steeds rou oor die afsterwe van hul ouma drie jaar gelede, het vertroosting daarin gevind om ŉ teksboodskap na ŉ selfoon te stuur wat hulle saam met haar begrawe het, totdat hulle ŉ vrolike antwoord ontvang het. “Ek waak oor julle en dit gaan beter raak. Druk net deur,” lui die teksboodskap van wyle Lesley Emerson se selfoonnommer af. Die selfoonmaatskappy het glo, ondanks ŉ belofte om dit nie te doen nie, die nommer aan ŉ niksvermoedende klant verkoop. “Ons het natuurlik geweet Ouma sal nooit reageer op ons boodskappe nie,” het Sheri Emerson aan haar plaaslike koerant, die Shields Gazette, gesê. “Jy kan jouself net indink wat deur my gedagtes geflits het toe ek die boodskap van haar af ontvang!” Die selfoondiensverskaffer het glo onderneem om die nommer uit sy diens te onttrek. Klik hier om meer te lees.